tartuNLP/wikipedia-smugri-20251201 huggingface dataset:
The Highwaymen (elokuva)

The Highwaymen on vuonna 2019 ensi-iltansa saanut Netflix-suoratoistopalveluun julkaistu yhdysvaltalainen rikosdraamaelokuva, jonka on ohjannut John Lee Hancock ja käsikirjoittanut John Fusco. Sen pääosia esittävät Kevin Costner sekä Woody Harrelson. Elokuva kertoo kahdesta entisestä Texas Ranger -poliisista, Frank Hamerista ja Maney Gaultista, jotka jäljittävät Bonnieta ja Clydeä vuonna 1934. Elokuvan käsikirjoitusta tehdessään John Fusco hankki taustatietoja muun muassa Frank Hamerin pojalta Frank Hamer Jr:lta, joka oli heidän ensitapaamisensa aikaan 86-vuotias.
"The Highwaymen" sai ensi-iltansa South by Southwest -elokuvajuhlilla 10. maaliskuuta 2019. Netflixiin se julkaistiin 29. maaliskuuta 2019. Elokuvaa katsottiin palvelussa yli 40 miljoonaa kertaa ensimmäisen kuukauden aikana.
Amurinbarbitörö

Amurinbarbitörö ("Hemibarbus maculatus") tai amurinbarbion töröjen (Gobionidae) heimoon kuuluva kalalaji. Pieter Bleeker kuvasi lajin tieteelle vuonna 1871.
Ulkonäkö ja koko.
Amurinbarbitöröllä on viikset leuan alla ja sen pyrstö on täplikäs. Laji on tavallisesti 26 senttimetrin mittainen. Suurin tavattu yksilö oli 47 senttimetriä pitkä.
Elinympäristö ja levinneisyys.
Amurinbarbitörö elää hiekkapohjaisissa puroissa ja pienissä virroissa. Laji viihtyy 10–24 celsiusasteen lämpötilassa.
Ravinto ja elintavat.
Amurinbarbitörö käyttää ravinnokseen hyönteisiä, äyriäisiä ja nilviäisiä.
Camera Obscura (yhtye)

Camera Obscura on vuonna 1996 perustettu skotlantilainen indie pop -yhtye, jonka musiikille ovat tunnusomaisia pirteät ja retrotyyliset melodiat.
Historia.
Camera Obscuran perustivat vuonna 1996 Glasgowissa laulaja ja kitaristi Tracyanne Campbell, lyömäsoittaja John Henderson ja basisti Gavin Dunbar. Vähän ajan kuluttua yhtyeeseen liittyi myös kitaristi David Skirving.
Camera Obscura julkaisi esikoissinglensä “Park &amp; Ride” vuonna 1996 itsenäisellä Andmoresound-levymerkillä. Yhtyeen musiikkia verrattiin usein Belle &amp; Sebastianiin.
Vuonna 2000 yhtyeeseen liittyivät trap-rumpali Lee Thompson ja kosketinsoittaja Lindsay Boyd. Seuraavana vuonna David Skirving jätti yhtyeen, ja hänen tilalleen kitaristiksi otettiin Kenny McKeeve. Vuonna 2002 Lindsay Boydin tilalle tulivat kosketinsoittaja Carey Lander ja trumpetisti/lyömäsoittaja Nigel Baillie. Seuraavana vuonna Henderson jätti yhtyeen.
Yhtyeen esikoisalbumi "Biggest Bluest Hi-Fi" julkaistiin vuonna 2001, ja siltä otettu single “Eighties Fan” myi melko hyvin. Toisen albumin "Underachievers Please Try Harder" (2003) jälkeen yhtye teki kiertueen Britteinsaarilla ja Yhdysvalloissa. Kolmas albumi "Let’s Get Out of This Country" julkaistiin vuonna 2006. Seuraava albumi "My Maudlin Career" (2009) julkaistiin 4AD-levymerkillä. Single “French Navy” menestyi singlelistalla, ja albumi nousi brittilistan top-50:een ja Yhdysvaltain top-100:aan. Nigel Baillie jätti yhtyeen vuonna 2009. Yhtyeen viides albumi "Desire Lines" julkaistiin vuonna 2013. Carey Lander kuoli kaksi vuotta myöhemmin, minkä jälkeen yhtye on jatkanut nelijäsenisenä.
Camera Obscura

Camera obscura on kuvan heijastava optinen laite. Erisnimenä se voi viitata esimerkiksi seuraaviin:
Nokia 9 Pureview

Nokia 9 Pureview on Nokia-merkkinen älypuhelin, jossa on Android-käyttöjärjestelmä. HMD Global julkaisi Nokia 9 Pureviewin 24. helmikuuta 2019.
Puhelimessa on 5,99 tuuman näyttö ja kahdeksanydinprosessori. Tallennustilaa on 128 gigatavua ja keskusmuistia 6 gigatavua. Puhelimessa on viisi 12 megapikselin takakameraa, joilla kuvataan yhtä aikaa. Kaksi kameraa on värikameroita ja loput kolme kameraa ovat mustavalkokameroita, jotka parantavat muun muassa kuvan kontrastia. Etukamera 20 megapikselin kamera. Laitteessa on 3 320 milliampeeritunnin akku.
Nokia 1 Plus

Nokia 1 Plus on HMD Globalin maaliskuussa 2019 julkaisema älypuhelin, jossa on esiasennettuna Android 9.0 (Pie).
Tekniset tiedot.
Muotoilu.
Nokia 1 Plus -älypuhelimessa on 5,5-tuumainen näyttö FWVGA+ -resoluutiolla.
Fyysiset osat.
Laitteesta löytyy 1,5 gigahertsin neliydinprosessori. Laitteessa on 1 gigatavu keskusmuistia ja 8 gigatavua sisäistä muistia.
Kamerat ja multimedia.
Takakameran tarkkuus on 8 megapikseliä. Etukamera on puolestaan 5 megapikseliä.
Ohjelmisto.
Julkaisuhetkellä laitteessa oli esiasennettuna Android 9.0 (Pie).
Eino K. Kalervo

Eino Kullervo Kalervo (28. maaliskuuta 1907 Helsinki – 2. toukokuuta 1961 Espoo) oli sosiaalineuvos ja Invalidiliiton, alkujaan Suomen Siviili- ja Asevelvollisuusinvaliidien liiton, ensimmäinen puheenjohtaja sekä "Suomen Invaliidin" päätoimittaja.
Henkilöhistoria.
Eino Kalervon vanhemmat olivat teknikko Hans Petter Kalervo ja Irene Amanda Lehtinen ja puoliso vuodesta 1948 Lea Kyllikki Koskinen. Kalervo opiskeli Yhteiskunnallisessa korkeakoulussa 1930–1933. OTK:n konttoristina hän toimi 1934–1935 ja Invalidiliiton puheenjohtajana ja liiton julkaiseman lehden päätoimittajana vuodesta 1938 kuolemaansa saakka. Kalervo itse vammautui vaikeasti varusmiespalvelusaikanaan. Vuonna 1950 sosiaalineuvoksen arvon saaneella Kalervolla oli lukuisia koti- ja ulkomaisia luottamustehtäviä, kuten pohjoismaisen VNI-invalidijärjestön ensimmäinen puheenjohtajuus 1946–1948 ja uudestaan vuodesta 1960.
Nokia 3.2

Nokia 3.2 on HMD Globalin helmikuussa 2019 julkaisema älypuhelin, jossa on esiasennettuna Android 9.0 (Pie). Puhelimessa on 6,3 tuuman näyttö, 32 gigatavua sisäistä tallennustilaa, 3 gigatavua RAM-muistia, 13 megapikselin takakamera, 5 megapikselin etukamera ja 4 000 milliampeeritunnin akku.
Nokia 4.2

Nokia 4.2 on Nokia-merkkinen älypuhelin, jossa on Android 9.0 Pie -käyttöjärjestelmä ja Android One. Nokia 4.2:n esitteli HMD Global 24. helmikuuta 2019. Puhelin julkaistiin toukokuussa 2019.
Puhelimessa on 5,71 tuuman näyttö ja kahdeksanydinprosessori. Tallennustilaa on 16 tai 32 gigatavua ja keskusmuistia 2 tai 3 gigatavua. Tallennustila on laajennettavissa enintään 400 gigatavun microSD-kortilla. Puhelimen takakamera on 13 ja 2 megapikselin kaksoiskamera ja etukamera on 8 megapikselin kamera. Laitteessa on sormenjälkitunnistin ja akkua on 3 000 milliampeerituntia.
Nokia 210

Nokia 210 on Nokia-merkkinen matkapuhelin. HMD Global esitteli puhelimen 24. helmikuuta 2019, ja se julkaistiin maaliskuussa 2019.
Puhelimessa on 2,4 tuuman näyttö. Tallennustilaa siinä on 16 megatavua, mutta se on laajennettavissa enintään 32 gigatavun microSD-kortilla. Puhelimessa on 0,3 megapikselin takakamera ja 1 020 milliampeeritunnin akku.
Flamboyant-tyyli

Flamboyant-tyyli eli liekkityyli on Ranskassa ja Espanjassa syntynyt myöhäisgoottilainen rakennustyyli, joka oli vallalla 1400-luvulta 1500-luvulle. Sen näkyvimpiä tunnuspiirteitä oli tulenliekkiä muistuttavien, S-kirjaimen muotoisten koristekuvioiden käyttö ruusustoissa. Tyylisuuntauksen rakennuksissa oli usein myös niin paljon ikkunoita, että seinäpintaa jäi näkyviin vain vähän. Espanjassa flamboyant-tyylille olivat ominaisia hienostuneet, kaarevilla kuvioilla koristellut holvit. Ranskassa flamboyant-tyyli muuttui yhä koristeellisemmaksi ja korvautui vähitellen renessanssilla 1500-luvulla.
Vilma Sippola

Vilma Ilmatar Sippola on suomalainen näyttelijä. Hänet tunnetaan Iida Minskin roolistaan Yleisradion nuortensarjasta "Ihan sama" vuodelta 2014 sekä hänen roolistaan Annikana vuonna 2019 helmikuussa julkaistussa Yleisradion neliosaisessa minisarjassa "M/S Romantic". Sippola on valmistunut Kallion lukiosta vuonna 2018 ja vuonna 2019 hän aloitti opinnot Tampereen Yliopiston Näyttelijäntyön laitoksella, Nätyllä. Samana vuonna hän esiintyi myös Ylen tv-sarjassa "Aktivistit" Bobrikovin tyttären osassa. Hän esiintyi Vanessan roolissa vuonna 2021 ilmestyneessä Ylen alkuperäissarjassa Pala Sydämestä ja on sittemmin näytellyt muun muassa Ryhmäteatterissa sekä Tampereen Työväen Teatterissa. Sippola on syntynyt vuonna 1999 Helsingissä. 
Sippolan äiti on helsinkiläisen Myllyteatterin perustaja, ohjaaja-käsikirjoittaja Miira Sippola ja hänen isänsä on näyttelijä-ohjaaja Jussi Lehtonen. Muusikko Laura Sippola on hänen tätinsä.
Saxnot

Saxnot tai Saxneat on saksien kansallisjumala. Hänen nimensä saattaa olla peräisin sanasta "sahsginot", "miekan seuralainen". Saxnot mainitaan Wodenin ja Thunorin ohella yhdeksi niistä epäjumalista, jotka kristityiksi kastettujen tuli hylätä. Saxnot oli myyttien mukaan Essexin saksilaisen kuningassuvun perustaja.
Nauhasiepot

Nauhasiepot ("Anthipes") on sieppojen ("Muscicapidae") heimoon kuuluva lintusuku. 
Lajit.
Nauhasieppoihin lasketaan kuuluvaksi seuraavat kaksi lajia:
Mustasiepot

Mustasiepot (Melaenornis) on sieppojen (Muscicapidae) heimoon kuuluva lintusuku. ITIS luokittelee siihen kuuluvaksi neljä lajia, mutta joissakin lähteissä, kuten IOC World Bird List:ssä siihen luetaan useita muitakin lajeja.
Lajit.
Mustasieppojen suvun lajit ITIS:n mukaan:
Suomenkielisten nimien lähde:
Huiluharakkataskut

Huiluharakkataskut ("Kittacincla") on sieppojen heimoon kuuluva lintusuku. John Gould kuvasi suvun tieteelle vuonna 1836.
Lajit.
Sukuun kuuluu ainakin seuraavat neljä lajia:
Aasiansatakielet

Aasiansatakielet ("Larvivora") on sieppojen (Muscicapidae) heimoon kuuluva lintusuku. Brian Houghton Hodgson kuvasi suvun tieteelle vuonna 1837.
Lajit.
Aasiansatakieliin kuuluu BirdLifen mukaan seuraavat kuusi lajia:
Easy Does It

Easy Does It on Euge Valovirran studioalbumi, joka julkaistiin 24. elokuuta 2018.
Vastaanotto.
"Infernon" mukaan albumi on monipuolinen kooste Valovirran kyvyistä. Vaikka albumi ei osu napakymppiin, se ei sorru ylenmääräiseen taitojen esittelyyn sävellysten kustannuksella.
"Soundin" mukaan Valovirta osoittaa olevansa taidokas ja parhaimmillaan mielikuvituksellinen soittaja. Dynaamisempi äänimaisema ja hieman korkeammalle asetettu rima riffittelyn suhteen nostaisivat arvosanan helposti kiitettävään.
Rexea

Rexea on käärmemakrillien (Gempylidae) heimoon kuuluva kalasuku. Edgar Ravenswood Waite kuvasi suvun tieteelle vuonna 1911.
Lajit.
Sukuun kuuluu FishBasen mukaan seuraavat 7 lajia:
Muraenesox

Muraenesox on haukiankeriaiden (Muraenesocidae) heimoon kuuluva kalasuku.
Lajit.
Sukuun luetaan seuraavat 3 lajia:
Manilius

Marcus Manilius ("fl". 1. vs. jKr.) oli roomalainen runoilija ja astrologi. Häneltä on säilynyt viisikirjainen runoelma "Astronomica". Maniliuksen elämästä ei tiedetä juuri mitään.
Arinsal

Arinsal on kylä Andorrassa La Massanan pitäjässä. Kylässä oli 1 694 asukasta vuoden 2018 arvioiden mukaan. Se sijaitsee 1 415 metrin korkeudella merenpinnasta.
Ilmasto.
Arinsalissa on Köppenin ilmastoluokituksen mukaan lauhkea meri-ilmasto. Vuoden keskilämpötila on noin 7 °C ja keskimääräinen sademäärä 1 110 millimetriä. Heinäkuu on lämpimin kuukausi. Silloin vuorokauden keskilämpötila on noin 15 °C. Viilein kuukausi on tammikuu, jolloin keskilämpötila on noin 0 °C. Sateisin kuukausi on toukokuu, jolloin sataa keskimäärin noin 120 millimetriä. Tammikuu puolestaan on kuivin kuukausi. Silloin keskimääräinen sadanta on 73 millimetriä.
Aixirivall

Aixirivall on kylä Andorrassa Sant Julià de Lòrian pitäjässä. Kylässä oli 1 000 asukasta vuoden 2018 arvioiden mukaan. Se sijaitsee 1 356 metrin korkeudella merenpinnasta.
Ilmasto.
Aixirivallissa on Köppenin ilmastoluokituksen mukaan lauhkea meri-ilmasto. Vuoden keskilämpötila on noin 9 °C ja keskimääräinen sademäärä 980 millimetriä. Heinäkuu on lämpimin kuukausi. Silloin vuorokauden keskilämpötila on noin 17 °C. Viilein kuukausi on tammikuu, jolloin keskilämpötila on noin 1 °C. Sateisin kuukausi on toukokuu, jolloin sataa keskimäärin noin 110 millimetriä. Tammikuu puolestaan on kuivin kuukausi. Silloin keskimääräinen sadanta on 59 millimetriä.
El Pas de la Casa

El Pas de la Casa on kylä Andorrassa Encampin pitäjässä. Kylässä oli 2 115 asukasta vuoden 2018 arvioiden mukaan. Se sijaitsee 2 050 metrin korkeudella merenpinnasta.
Bathkump

Bathkump on kylä Sierra Leonen Läntisen alueen maaseudulla. Valtaosa kylän väestöstä on muslimeita ja kuuluu temnejen etniseen ryhmään. Bathkumpin perusti muslimipappi Sulaiman Jabbie 1800-luvun lopulla.
Bathurst (Sierra Leone)

Bathurst on vuoristoinen kylä Sierra Leonen Läntisen alueen maaseudulla. Kriot ovat kylän suurin etninen ryhmä. Bathurstin suurimmat teollisuudenalat ovat maanviljely, hiilikaivosteollisuus sekä karjanhoito.
Historia.
Bathurst perustettiin vuonna 1817 vapautettujen afrikkalaisten orjien majapaikaksi. Heidät toi Freetowniin Britannian Kuninkaalliseen laivastoon kuuluva West Africa Squadron.
Fogbo

Fogbo on kalastajakylä Sierra Leonen Läntisen alueen maaseudulla. Se sijaitsee lähellä Tombon kaupunkia. Fogbon suurimmat teollisuudenalat ovat kalastus ja maanviljely. Kylän väkiluku on noin 2 000. 
Fogbon väestö on etnisesti kirjavaa ja kylän asukkaat ovat suurimmaksi osaksi muslimeita.
Random Album Title

Random Album Title on deadmau5:n kolmas studioalbumi, joka julkaistiin 2. syyskuuta 2008. Se on artistin läpimurtoalbumi, joka sisältää singlet "Faxing Berlin", "Not Exactly" ja "I Remember" (mukana Kaskade). Kanadassa albumi myi kultaa ja Britaniassa hopeaa.
Kaleo

Kaleo (tyyliteltynä KALEO) on islantilainen rockyhtye Mosfellsbærin kaupungista. Sen musiikki yhdistelee blues rockia, indie rockia ja folkmusiikkia. Kaleo on julkaissut kaksi studioalbumia, jotka ovat KALEO (2013) ja A/B (2016). Se on lisäksi julkaissut yhden EP:n nimeltä Glasshouse (2013). Yhtyeen tunnetuimpia kappaleita ovat "Way Down We Go", "All The Pretty Girls", "No Good" ja "Hot Blood". Kappale "Way Down We Go" saavutti platinaa Yhdysvalloissa ja sijoittui Billboard Alternative Chart- listan ensimmäiseksi 20. elokuuta 2016. Lisäksi "No Good" oli ehdokkaana vuoden 2017 Grammy-gaalan Best Rock Song- palkinnon saajaksi.
Droitwich Spa

Droitwich Spa (usein Droitwich) on noin asukkaan kaupunki Worcestershiren kreivikunnassa läntisessä Keski-Englannissa, Severniin laskevan Salwarpejoen rannalla. Kaupunki on kuuluisa mineraalilähteistään eli "wycheistä", joiden vedessä on kymmenen kertaa enemmän suolaa kuin merivedessä.
Droitwichin lähteistä saatiin suolaa jo ennen normanniaikaa. Keskiajalla Englannin monarkki omisti lähteet ja peri niistä 100 punnan vuosivuokran kaupunkioikeuksia vastaan. Kylpylätoiminnasta tuli tärkeämpää kuin suolan valmistuksesta 1830-luvulla, jolloin mineraalivedellä alettiin hoitaa reumasairauksia. Suolan valmistus lakkasi vuonna 1922.
Kylpylän lisäksi Droitwitchissa on sairaaloita ja hoivakoteja vanhuksille. Kaupungissa valmistetaan myös lämmityslaitteita, metalli- ja muovituotteita sekä ruokavalmisteita.
Kent (Sierra Leone)

Kent on kalastajakylä Sierra Leonen Läntisen alueen maaseudulla. Sen väkiluku vuonna 2013 oli noin 1 804. Kentin suurimmat teollisuudenalat ovat kalastus, hiilikaivosteollisuus sekä turismi. Kylä tunnetaan suurista rannoistaan ja suuresta kalastajayhteisöstään. 
Historia.
1600- ja 1700-luvuilla Kent oli orjakaupan keskus. Portugalilaiset kaappasivat ihmisiä, jotka kuljetettiin Kentistä Banana Islandsille, jossa heidät tutkittiin. Useat kuljetettiin laivalla Amerikkaan. Kylässä oli useita orjahäkkejä, joista yhteen häkkiin mahtui 500 orjaa. 
Kentillä oli osaa orjakauppaan senkin jälkeen, kun orjakauppa lakkautettiin Britanniassa. Britit partioivat aluetta laivoilla estääkseen laittoman orjakaupan. Kentistä tuli keskus sadoille vapautetuille afroamerikkalaisille ja länti-intialaisille orjille, jotka asettuivat kylään. Novascotialainen Peter During ja everstiluutnantti Charles McCarthy virallisesti perustivat ja nimesivät kylän samoihin aikoihin. Anglikaanisen kirkon lähetyssaarnaajat muuttivat orjahäkit kirkoiksi. 
Talous.
Kent on ollut tärkeä keskus palmunsiemeniin keskittyneeseen agrikulttuuriin 1800-luvulta asti. Palmuviini ja palmuöljy ovat vieläkin tärkeitä paikallisen talouden kannalta. Kalastus ja turismi ovat myös tärkeitä. Turistit matkustavat Kentiin rantaa varten ja kulkevat lähellä sijaitsevaan Banana Islandsille lautalla.
Ezana

Ezana oli Aksumin valtakunnan kuningas 300-luvun puolivälissä ja valtakunnan ensimmäinen kristitty hallitsija.
Rufinus Aquileialaisen kirkkohistorian mukaan Intiaan matkalla ollut syyrialainen kristitty haaksirikkoutui kahden poikansa Aedesiuksen ja Frumentiuksen kanssa Aksumin rannikolle kuningas Ella Amidan aikana. Ella Amida adoptoi pojat ja asetti heidät poikansa Ezanan palvelukseen. Kun Ezanasta tuli hallitsija, Frumentius käytti vaikutusvaltaansa kristinuskon levittämiseen. Aksumin hävittäessä Meroen Ezana omisti voittonsa ajalta säilyneen kirjoituksen mukaan kristitylle Jumalalle.
Rufinus Aquileialainen

Rufinus Aquileialainen, myös Tyrannius Rufinus (n. 345, Iulia Concordia – 410/411, Sisilia) oli roomalainen pappi, teologi, kirjailija ja kääntäjä. Rufinus oli tärkeä kreikankielisen teologisen kirjallisuuden latinaksi kääntäjä aikana, jolloin kreikankielen taito oli jäänyt vähentynyt kristittyjen parissa.
Elämä.
Rufinus syntyi noin vuonna 345 Iulia Concordiassa Aquileian länsipuolella. Hänen saamastaan koulutuksesta päätellen hänen vanhempansa olivat varakkaita ja ylhäistä syntyperää. Rufinus opiskeli Roomassa, jossa hän ystävystyi Hieronymuksen kanssa. Aquileiaan palattuaan Rufinus liittyi paikalliseen luostariyhteisöön. Hänet kastettiin 369 tai 370.
Rufinus matkusti Egyptiin vuoden 372 lopussa tai 373 alussa, jossa hän opiskeli kuusi vuotta mm. Didymos Sokean alaisuudessa. Didymuksen ansioista Rufinus tutustui Origeneen teoksiin. Vuoden 378 paikkeilla hän vieraili Palestiinassa ja Syyriassa, jonka jälkeen hän palasi vielä kahdeksi vuodeksi Aleksandriaan. Vuoden 380 tienoilla hän liittyi Melania vanhemman perustamaan luostariin Jerusalemissa. Rufinus vastasti luostarissa kirjojen kopiointityöstä.
Rufinuksen ja Hieronymuksen välit katkesivat heidän otettuaan eri puolet ns. origenistisessa kiistassa, jossa Epifanios syytti Origeneen kirjoituksia harhaoppisuuksista. Välit palasivat ennalleen vuonna 397, mutta katkesivat kohta uudelleen Rufinuksen julkaistua Roomaan palattuaan Origeneen "Ensimmäisistä prinsiipeistä", jonka esipuheessa hän esitti Hieronymuksen Origeneen ihailijaksi.
Näihin aikoihin häntä pyydettiin myös kääntämään Pamfilos Kesarealaisen Origeneen puolustuksen. Käännöstä hän täydensi omalla kirjoituksellaan, jossa hän esitti, että Origeneen teoksista löytyvät harhaoppisuudet olivat hänen vihamiestensä väärennöksiä ja tulkintoja.
Syksystä 397 kevääseen 398 hän vietti Pinetumin luostarissa, jossa hän käänsi Basileioksen luostarisäännöt.
Aquileian piispa Chromatius pyysi Rufinusta kääntämään Eusebios Kesarealaisen vuonna 325 julkaistun Kirkkohistorian, jonka lyhennetty käännös valmistui 402 tai 403. Rufinus täydensi historian vuoteen 395 asti. Käännöksessään Rufinus lyhenteli vapaasti, silottaen epäjohdonmukaisuuksia ja poistaen mielestään epäolellisuuksia ja harhaoppisuuksia yksinkertaistaen tyyliä ja selventäen tekstiä omilla lisäyksillä. 
Palattuaan Roomaan vuonna 408 Rufinus joutui pakenemaan Sisiliaan goottien hyökkäystä. Rufinus kuoli Sisiliassa 410 tai 411.
Seitsemän velimiestä

Seitsemän velimiestä oli lyhyt suomalainen musiikkielokuva jonka ohjasi Arvo Tamminen ja tuotti Sampo-Filmi Oy. Elokuva valmistui 1939.
Elokuvan pääosissa olivat Matti Jurva ja Tuulikki Paananen jotka esittivät musiikki- ja tanssinumeroita. Heitä säesti Columbia orkesteri.
Graham Parker

Graham Parker (s. 15. marraskuuta 1950 Lontoo, Englanti) on englantilainen laulaja-lauluntekijä, joka aloitti uransa 1970-luvun puolivälissä. Parkerin musiikissa yhdistyivät etenkin alkuvuosina rock and roll ja folkrock sekä vaikutteet Van Morrisonin ja The Rolling Stonesin musiikista. Myöhemmin hänen musiikkinsa tuli uuden aallon vaikutteita. Parker saavutti kriitikkojen suosiota ja kohtalaista myyntimenestystä 1980-luvun lopulle asti.
Ura.
Ennen levytysuransa alkua Parker oli soittanut vähän tunnetuissa pub rock -yhtyeissä. Vuonna 1975 hän äänitti demoja ja kokosi itselleen taustayhtyeen nimeltä The Rumour. Parker sai levytyssopimuksen Mercurylta ja julkaisi esikoisalbuminsa "Howlin’ Wind" vuonna 1976 nimellä Graham Parker &amp; the Rumour. Albumi sai kriitikoilta kiitosta kuten sitä seurannutkin albumi "Heat Treatment" (1976).
Parkerin kolmas albumi "Stick to Me" julkaistiin 1977. Hänen uransa oli kuitenkin jumittunut paikalleen, mistä hän syytti levy-yhtiötään. Parker siirtyi Aristalle ja julkaisi neljännen albuminsa "Squeezing Out Sparks" (1979), joka on aiempia albumeja siloiteltumpi ja tyyliltään uutta aaltoa. Albumista tuli Parkerin uran suurin menestys: se nousi Yhdysvaltain albumilistan sijalle 40 ja myi yli 200 000 kappaletta.
Parkerin viides albumi "The Up Escalator" (1980) ei myynyt kovinkaan hyvin, ja Parker erotti taustayhtyeensä. Hän jatkoi albumien julkaisemista, kokosi uuden taustayhtyeen The Shot ja sai uransa ainoan top-40-singlehitin kappaleella ”Wake Up (Next to You)” albumilta "Steady Nerves" (1985).
Vaihdettuaan 1980-luvun aikana useasti levy-yhtiötä Parker jatkoi uraansa RCA:lla albumilla "The Mona Lisa’s Sister" (1988). Albumi myi melko hyvin, mutta se jäi Parkerin uran viimeiseksi top-100-albumiksi.
Parker on julkaissut uusia studio- ja livealbumeja 2010-luvulle asti. Hän palasi The Rumourin kanssa yhteen vuonna 2011, ja kokoonpano on julkaissut sen jälkeen kaksi albumia.
Dipropyyliamiini

Dipropyyliamiini (C6H15N) on alifaattisiin amiineihin kuuluva orgaaninen yhdiste. Yhdistettä käytetään orgaanisen kemian synteesien lähtöaineena.
Ominaisuudet.
Huoneenlämpötilassa dipropyyliamiini on väritöntä nestettä. Sillä on amiineille tyypillinen pistävä ja ammoniakinkaltainen haju. Yhdiste liukenee kohtalaisesti veteen ja hyvin muun muassa etanoliin, dietyylieetteriin ja asetoniin. Dipropyyliamiini on suhteellisen vahva emäs ja sen pKa-arvo on 10,91. Yhdiste on ärsyttävää ja myrkyllistä ja voi hengitettynä aiheuttaa pääkipua ja huonovointisuutta.
Valmistus ja käyttö.
Dipropyyliamiinia valmistetaan propanolin ja ammoniakin välisellä reaktiolla. Reaktiossa muodostuu tuotteiden seos, jossa on myös propyyliamiinia ja tripropyyliamiinia. Dipropyyliamiinia käytetään muiden yhdisteiden valmistukseen. Siitä valmistetaan esimerkiksi rikkaruohomyrkkyinä käytettäviä trifluraliinia ja orytsaliinia.
Eki Karlsson

Eki Karlsson (s. 17. toukokuuta 1969 Helsinki) on suomalainen miekkailija, nykyaikainen viisiottelija ja urheiluvaikuttaja.
Karlsson on voittanut miekkailussa henkilökohtaisen Suomen-mestaruuden floretilla vuonna 1993 ja kalvalla vuonna 1997 sekä joukkuekilpailun Suomen-mestaruuden kalvalla vuosina 1994 (osana Helsingin Nykyaikaisten 5-ottelijoiden joukkuetta) ja 1998 (osana Habdan joukkuetta). Nykyaikaisen viisiottelun Suomen-mestaruuden hän on voittanut vuosina 1989 ja 2017. Karlsson on toiminut myös valmentajana, muun muassa Suomen Nykyaikaisen 5-ottelun liiton miekkailun vastuuvalmentajana 2000-luvun alussa, ja Suomen Miekkailuliiton toiminnanjohtajana vuosina 2004–2005. Hän on suorittanut miekkailunopettajan tutkinnon Unkarissa.
Karlsson on toiminut syksystä 2007 Suomen Ladun toiminnanjohtajana ja hänen luottamustehtäviinsä ovat kuuluneet muun muassa Ulkoilufoorumin puheenjohtajuus sekä Suomen Olympiakomitean hallituksen jäsenyys. Karlsson on koulutukseltaan kauppatieteiden maisteri ja liikuntatieteiden kandidaatti. Opiskellessaan Jyväskylässä hän veti vuosina 1994–1998 miekkailuseura Allezin toimintaa. 
Karlsson oli touko-kesäkuussa 2005 kilpailijana tositelevisio-ohjelma Suuren Seikkailun viidennellä ja viimeisellä tuotantokaudella. Hän pääsi ohjelmassa finaaliin.
Karlsson on naimisissa ja hänellä on kaksi poikaa.
Herra johtajan ”harha-askel”

Herra johtajan ”harha-askel” oli suomalainen komediaelokuva jonka ohjasi Eino Jurkka ja tuotti Filmistudio Oy. Elokuva valmistui 1940 ja se pohjautui Tatu Pekkarisen näytelmään "Vihtorin harha-askel," jonka ensi-ilta oli ollut Helsingin Kansanteatterissa 1934.
Xiaomi Mi 4

Xiaomi Mi 4 on Xiaomin 29. heinäkuuta 2014 julkaisema älypuhelin, jossa on esiasennettuna Android 4.4.3 (KitKat) Xiaomin MIUI-käyttöliittymällä.
Tekniset tiedot.
Muotoilu.
Xiaomi Mi 4 -älypuhelimessa on 5-tuumainen näyttö Full HD-resoluutiolla.
Fyysiset osat.
Laitteesta löytyy 2,5 Gigahertsin neliydin-prosessori. Laitteessa on 3 Gigatavua RAM-muistia ja 64 Gigatavua sisäistä muistia.
Kamerat ja multimedia.
Laitteessa on 13 Megapikselin takakamera. Etukameran tarkkuus on puolestaan 8 Megapikseliä.
Videokuvaus voidaan tehdä 2160p (4K) -resoluutiolla 30fps.
Ohjelmisto.
Julkaisuhetkellä laitteessa oli esiasennettuna Android 4.4.3 "KitKat" Xiaomin MIUI-käyttöliittymällä.
Mile 22

Mile 22 on Peter Bergin ohjaama yhdysvaltalainen vakoilutrilleri, jonka käsikirjoittaja on Lea Carpenter. Elokuvan pääosissa ovat Mark Wahlberg, John Malkovich, Lauren Cohan, Iko Uwais, Ronda Rousey ja Lee Chae Rin.
Elokuva seuraa CIA:n erikoisryhmää, jonka tehtävänä on kuljettaa salainen tietolähde turvatalosta lentokentälle. Matkaa on 22 mailia ja tiellä on paljon esteitä.
Elokuva julkaistiin Yhdysvalloissa 7. elokuuta 2018 ja Suomessa 7. syyskuuta 2018.
Tuotanto.
2. maaliskuuta 2015 ilmoitettiin, että Graham Roland on tehnyt käsikirjoituspohjan josta on tulossa elokuva jossa ovat mukana ainakin Ronda Rousey ja Iko Uwais. Peter Berg on elokuvan tuottaja. Pian valittiin myös pääosan esittäjä, Mark Wahlberg. Marraskuussa 2017 ilmoitettiin Lauren Cohanin valinnasta.
Kuvaaminen.
Elokuvaa kuvattiin Atlantan Georgiassa ja Kolumbian Bogotássa loppuvuonna 2017 ja alkuvuonna 2018.
Julkaisu.
Lopullinen traileri julkaistiin 26. heinäkuuta 2018.
Elokuva oli alun perin tarkoitus julkaista 3. elokuuta 2018, mutta julkaisua siirrettiin kaksi viikkoa.
Tulevaisuus.
Mile 22 oli tarkoitettu aloitukseksi elokuva-trilogialle. Toistaiseksi elokuvalle ei olla julkaistu jatko-osia mutta niitä ei ole myöskään peruutettu.
Web-sarja.
Elokuvan julkaisun jälkeen STXsurreal ilmoitti tuottavansa lyhyen aikavälin live-action-sarjan nimeltä The Kiev Exchange.
Sarja seuraa CIA:n panttivankineuvottelu-joukkoa, Ground Branch, kun he neuvottelevat jännittyneestä ja monimutkaisesta panttivankitilanteessa.
Gora (alue)

Gora on maantieteellinen alue Etelä-Kosovossa, Koillis-Albaniassa ja Luoteis-Makedoniassa. Goraa asuttavat albaanit, makedonialaiset, bosniakit, bulgarialaiset, goranit, serbit ja turkkilaiset. Vuosien 1992 ja 1999 Goran Kosovolle kuuluva osa oli kunta ja sen väkiluku oli 17 574. Nykyään se kuuluu Dragašin kuntaan. Albanialle kuuluva osa kuuluu Shistavecin ja Zapodin kuntiin. Pohjois-Makedonialle kuuluva osa kuuluu Bogovinjen kuntaan. 
Goran länsiosassa on Lumën alue, joka on jaettu Kosovon ja Albanian kesken. 
Maantieteellinen jako.
Albania.
Albanialle kuuluva Goran osa kymmenestä perinteisesti goranien asuttamasta kylästä, jotka ovat Zapod, Pakisht, Orçikël, Kosharisht, Cernalevë, Orgjost, Orshekë, Borje, Novosej ja Shishtavec.
Vuoden 2011 kiistellyn väestönlaskennan mukaan vain kaksi kolmasosaa Shishtavecin väestöstä ilmoitti olevansa albaaneja ja loput ilmoittivat olevansa makedonialaisia. Zaposin kunnassa 79% ilmoitti olevansa albaaneja ja 11.7% ilmoitti olevansa makedonialaisia. 
Kosovo.
Kosovolle kuuluva Goran osa koostu yhdeksästätoista perinteisesti goranien asuttamasta kylästä, jotka ovat Baćka, Brod, Vranište, Globočnica, Gornja Rapča, Gornji Krstac, Dikance, Donja Rapča, Donji Krstac, Dragaš, Zli Potok, Kruševo, Kukuljane, Lještane, Ljubošte, Mlike, Orčuša, Radeša ja Restelica. 
Kosovon goranit ovat sanoneet haluavansa entisen Goran kunnan liittyvän serbi kuntien yhteisöön. 3 marraskuuta 2013 70% äänesti Goran kunnan perustamisen puolesta. 
Pohjois-Makedonia.
Pohjois-Makedonian tasavaltaan kuuluu kaksi goranien asuttamaa kylää, Jelovjane ja Urvic, jotka sijaitsevat Pologin alueella. Vuoden 2001 silloisen Makedonian tasavallan väestönlaskennan mukaan Jelovjanessa 90% oli turkkilaisia ja Urvicissa 85% oli turkkilaisia ja 15% oli albaaneja.
Lähteet.
1.http://www.balkaninsight.com/en/article/albania-s-gora-minority-takes-bulgarian-route-to-eu-04-18-2016
2.https://joshuaproject.net/assets/media/profiles/text/t18765.pdf
3.https://books.google.com.au/books?id=lkb6ewEACAAJ&amp;dq=Die+slavischen+Minderheiten+in+Albanien+(SMA).+3.+Gora&amp;hl=en&amp;sa=X&amp;ved=0ahUKEwjr76qL8YrYAhVBwrwKHa1kBicQ6AEIKTAA
4.http://pop-stat.mashke.org/albania-ethnic-comm2011.htm
5.http://www.pressonline.rs/info/srbija/261831/goranci-u-obrucu-brane-srbiju.html
6.http://www.osce.org/documents/mik/2005/12/1185_en.pdf
7.http://www.blic.rs/Vesti/Politika/418637/Goranci-Ne-zelimo-u-Dragas-vec-u-Zajednicu-srpskih-opstina
8.https://books.google.com.au/books?id=Uv1JAAAAYAAJ&amp;dq=%D0%97%D0%B0%D0%B5%D0%B4%D0%BD%D0%BE+%D1%81%D0%BE+%D0%BC%D0%B0%D0%BA%D0%B5%D0%B4%D0%BE%D0%BD%D1%81%D0%BA%D0%BE+%D1%85%D1%80%D0%B8%D1%81%D1%82%D0%B8-+%D1%98%D0%B0%D0%BD%D1%81%D0%BA%D0%BE+%D0%BD%D0%B0%D1%81%D0%B5%D0%BB%D0%B5%D0%BD%D0%B8%D0%B5+%D0%A2%D0%BE%D1%80%D0%B1%D0%B5%D1%88%D0%B8+%D0%B6%D0%B8%D0%B2%D0%B5%D0%B0%D1%82+%D0%B8+%D0%B2%D0%BE+%D1%81%D0%B5%D0%BB%D0%B0%D1%82%D0%B0&amp;focus=searchwithinvolume&amp;q=%D0%A3%D1%80%D0%B2%D0%B8%D1%87
9.http://www.stat.gov.mk/Publikacii/knigaX.pdf
Eelis Jurva

Eelis Waldemar Jurva (12. joulukuuta 1873 Koski Hl. – 1. helmikuuta 1934 Helsinki) oli suomalainen musiikkikapteeni ja sotilaskapellimestari.
Eelis Jurvan isä oli kanttoriurkuri Aaro Jurva ja sisar kirjailija Aura Jurva. Eelis Jurva opiskeli Helsingin musiikkiopistossa muun muassa Johan Halvorsenin johdolla, samoin kuin kaksi vuotta Leipzigin konservatoriossa, jossa häntä opetti muun muassa Anton Sittin veli Hans Sitt. Jurva työskenteli Helsingin filharmonisen seuran orkesterin ensiviulun soittajana ja 1902–1904 Kansallisteatterin sekä muidenkin teattereiden orkesterien johtajana. Jurva toimi myös viulunsoiton opettajana. Pohjanmaan Jääkäripataljoonan kapellimestariksi Ouluun Jurva tuli keväällä 1919. Vuonna 1927 hän seurasi Lauri Närettä Karjalan kaartin rykmentin kapellimestarina, jolloin hänet myös ylennettiin musiikkikapteeniksi. Mainitusta virasta Jurva erosi sairauden takia syksyllä 1933.
Xiaomi Mi Note

Xiaomi Mi Note on Xiaomin 27. tammikuuta 2015 julkaisema älypuhelin, jossa on esiasennettuna Android 5.0 (Lollipop) Xiaomin MIUI-käyttöliittymällä.
Tekniset tiedot.
Muotoilu.
Xiaomi Mi Note -älypuhelimessa on 5,7-tuumainen näyttö Full HD-resoluutiolla.
Fyysiset osat.
Laitteesta löytyy 2,5 Gigahertsin neliydin-prosessori. Laitteessa on 3 Gigatavua RAM-muistia ja 64 Gigatavua sisäistä muistia.
Kamerat ja multimedia.
Laitteessa on 13 Megapikselin takakamera. Etukameran tarkkuus on puolestaan 4 Megapikseliä.
Ohjelmisto.
Julkaisuhetkellä laitteessa oli esiasennettuna Android 5.0 "Lollipop" Xiaomin MIUI-käyttöliittymällä.
Lähteet.
https://www.phonearena.com/phones/Xiaomi-Mi-Note_id9097
Vastamyrkky (elokuva)

Vastamyrkky oli suomalainen yhteiskunnallinen elokuva jonka ohjasi Yrjö Haapanen ja tuotti Filmitaito Oy. Elokuva valmistui 1945 ja se pohjautui Hella Wuolijoen samannimiseen näytelmään jonka ensi-ilta oli ollut Helsingin Kansanteatterissa 1939.
Juoni.
Menestyvä lääkäri Karina Sarkalahti muuttaa takaisin maalle kotipitäjänsä kunnanlääkäriksi. Hän havaitsee vakavia puutteita paikallisen tehdaslaitoksen työoloissa mutta konkurssin partaalla oleva tehdas ei ole valmis sijoittamaan varoja työolosuhteiden korjaamiseen. Pitäjä tarvitsisi myös oman sairaalan mutta siihen ei löydy varoja. Pankinjohtaja Magnus Varanko rakastuu Sarkalahteen ja ryhtyy puoltamaan hanketta.
Mauri Koskela

Mauri Tapani Koskela (s. 19. syyskuuta 1960 Lappajärvi) on suomalainen prikaatikenraali (evp). Sotilasuransa jälkeen hän on toiminut Enontekiön kunnanjohtajana ja Suomen Rauhanturvaajaliiton puheenjohtajana. 
Ura.
Koskela kävi Kadettikoulun 1980–1983 ja Sotakorkeakoulun 1993–1995. Hän toimi opetusupseerina Kymen jääkäripataljoonassa 1983–1985 sekä linjan johtajana Reserviupseerikoulussa 1985–1987. Seinäjoen sotilaspiirissä hän työskenteli toimistoupseerina ja toimistopäällikkönä 1987–1993 sekä Vaasan sotilasläänissä osastopäällikkönä ja esikuntapäällikkönä 1995–2000. Porin prikaatissa hän toimi Satakunnan jääkäripataljoonan komentajana 2000–2003 ja esikuntapäällikkönä 2005–2007. Puolustusvoimien kansainvälisen keskuksen apulaisjohtajana Koskela oli 2003–2005 ja johtajana 2007–2009 vastaten keskuksen siirrosta Niinisalosta Tuusulaan ja kriisinhallintaoperaatioiden johtovastuun siirrosta Puolustusvoimien kansainväliseltä keskukselta Porin prikaatille. Vuonna 2009 hänet määrättiin Jääkäriprikaatin komentajaksi, josta Koskela siirtyi Maavoimien henkilöstöpäälliköksi 2012. 
Kansainvälisissä tehtävissä Koskela on toiminut Lähi-idässä, Euroopassa, Aasiassa ja Afrikassa. Hän toimi mm. UNMIL-operaation sotilaskomponentin esikuntapäällikkönä Liberiassa 2013–2014 ja UNDOF-operaation apulaiskomentajana Lähi-idässä 2016-2018. Koskela oli ensimmäinen suomalaisen osaston vanhin Afganistanissa 2002, jossa hän toimi myös ISAF-operaation siviili-sotilasyhteistyöosaston päällikkönä. Koskela oli mukana perustamassa Suomen ensimmäisiä EU:n taisteluosastoja sekä Kokonaisvaltaisen kriisinhallinnan osaamiskeskusta yhdessä CMC-Finlandin kanssa.
Reserviin Koskela siirtyi vuoden 2015 alusta, jonka jälkeen hän on toiminut mm. Enontekiön kunnanjohtajana 2015–2016. Suomen Rauhanturvaajaliiton puheenjohtajana hän aloitti 2018.
Naimisiin päiväksi

Naimisiin päiväksi oli suomalainen romanttinen komediaelokuva jonka ohjasi Yrjö Haapanen ja tuotti Filmitaito Oy. Elokuva valmistui 1946 ja se pohjautui Ilmari Unhon näytelmään "Päiväksi naimisiin" jonka ensi-ilta oli ollut Helsingin Kansanteatterissa 1942. Elokuvan yleisömenestys oli Helsingin ulkopuolella keskitasoa, Helsingissä sitä heikompi. 
Juoni.
Justus-enonsa perintöä havittelevat serkukset ylioppilas Kalle Kirjava ja taiteilija Reino Riihelä tutustuvat Suomen kansalaisuutta hakeviin teatteriperheen tyttäriin Birgit ja Margit Marinoon. Kummallakin osapuolella on omat syynsä päästä päivän ajaksi naimisiin.
Pelle Petteri

Pelle Petteri oli suomalainen lyhyt komediaelokuva jonka ohjasi tuotti Suomi-Filmi Oy. Elokuva valmistui 1940. 
Juoni.
Kunnanlääkäri-isän lähdettyä potilaskäynnille hänen poikansa ryhtyy valelääkäriksi isänsä tilalle.
Jalo Järnefelt

Jalo William Järnefelt (7. maaliskuuta 1865 Kaavi – 3. kesäkuuta 1920 Nummelan parantola, Nurmijärvi) oli suomalainen pankki- ja valtiopäivämies. 
Jalo Järnefeltin vanhemmat olivat rovasti Klas Erik Järnefelt ja Ida Emilia Ottelin ja puoliso vuodesta 1911 Nadesha Biranoff. Soittotaiteilija, kirjailija John Järnefelt oli Jalo Järnefeltin veli, samoin kuin Suomen Pankin taloudenhoitajana ja setelipainon valvojana toiminut Armas Gideon Järnefelt. Jalo Järnefelt tuli ylioppilaaksi Jyväskylän lyseosta 1882. Oikeustutkinnon hän suoritti 1886 ja sai varatuomarin arvon 1889. Suomen Pankissa Järnefelt työskenteli vuodesta 1895, johtajana 1903–1920. Henkivakuutusyhtiö Suomen johtokunnan jäsen Järnefelt oli vuodesta 1906, toimien myös johtokunnan puheenjohtajana. Järnefelt oli aatelissäädyssä edustaja valtiopäivillä 1897, 1899, 1900, 1904–1905 ja 1905–1906.
Pauli Lehtinen

Pauli Eino Olavi Lehtinen (10. huhtikuuta 1923 Lappeenranta – 8. huhtikuuta 2017 Hämeenlinna) oli suomalainen arkkitehti. 
Lehtinen opiskeli arkkitehdiksi Teknillisen korkeakoulun arkkitehtiosastolla 1944–1950. Hän aloitti uransa SOK:n palveluksessa jo 1947 ja toimi valmistuttuaan suunnittelevana arkkitehtinä ja pääsuunnittelijana SOK:n rakennusosastolla. Hän oli rakennusosaston johtajana 1970-luvun alusta lähtien. Lehtinen jäi eläkkeelle 1982. Lehtinen profiloitui erityisesti suurten tavaratalojen suunnittelijaksi ja oli suunnittelemassa ainakin 17 eri tavarataloa eri puolille Suomea. Hän suunnitteli myös hotelleja ja liike- sekä teollisuusrakennuksia.
Olli Kivioja

Olli Veikko Kivioja (1. helmikuuta 1925 – 5. syyskuuta 2018) oli suomalainen kirurgi ja lääkintöneuvos. Hän teki elämäntyönsä Helsingin Diakonissalaitoksen kirurgian ylilääkärinä.
Kivioja syntyi Kalajoella Vilho Kiviojan 11-lapsisen pappisperheen neljänneksi vanhimpana lapsena. Jatkosodassa 18-vuotias Kivioja tuli jalkaväen täydennysmiehenä Uhtuan rintamalle vuonna 1943, mutta vaihtoi aselajia ja kouluttautui lentäjäksi Kauhavan ilmasotakoulussa 1943. Hän ehti lentää Blenheim-pommituslaivueessa vuoden 1944 taisteluissa. Hän toimi sotilaslentäjien veteraaniyhdistys Pilvenveikkojen puheenjohtajana 2003–2011 ja oli yksi yhdistyksen viimeisistä elossa olleista jäsenistä. Vuosina 1969–1991 Kivioja oli sivutoiminen ilmailuviranomaisen asiantuntijalääkäri ja 1980-luvun alkupuolella Suomen Ilmailulääketieteellisen Yhdistyksen puheenjohtaja.
Ikänsä liikuntaa harrastanut Kivioja innostui 60-vuotiaana maratonjuoksusta yhdessä poikansa kanssa ja kilpaili sitten veteraanisarjassa ympäri maailmaa.
Kiviojalta ilmestyi 1990-luvulla yhdessä toimittaja Maarit Huovisen kanssa kirjoitettu omaelämäkerta "Kirurgin muistelmia" (WSOY 1993).
Concordia Sagittaria

Concordia Sagittaria on kaupunki Venetsian metropolikaupungissa, Venetossa, Italiassa. Kaupungin pinta-ala on 68,4 neliökilometriä ja asukasluku noin kymmenen tuhatta. Kaupungin paikalla oli aikoinaan roomalainen siirtokunta ja linnoitus Julia Concordia.
Historia.
Antiikki.
Julia Concordia oli alun perin linnoituksen ulkopuolelle syntynyt kylä ("vicus"), mutta kasvoi nopeasti sen hyvän sijainnin vuoksi. Se sijaitsi Via Annian ja Via Postumian varrella Altinumin ja Aquileian puolessa välissä. Nimi "Julia Concordia" juhlisti Julius Caesarin muistoa ja Octavianuksen muiden triumvirien kanssa vuonna 42 eaa. tekemää liittoutumaa. Myöhäisroomalaiskaudella paikalla oli huomattava germaanis- ja gallialaissperäisten Roomaa palvelleiden sotilaiden varuskunta. Attilan hunnit tuhosivat lopulta kaupungin.
Pietari Eksorkisti

Pyhä Pietari Eksorkisti (kuollut 304 Rooma, Rooman valtakunta) oli roomalainen eksorkisti ja kristitty marttyyri. Hänen kerrotaan auttaneen pyhän Rooman Artemiuksen, pyhän Rooman Candidan ja pyhän Rooman Pauliinan käännyttämisessä. Hän kuoli pyhän Marcellinuksen kanssa keisari Diocletianuksen vainoissa ja varhaisin tieto heidän marttyyriudestaan tulee paavi Damasukselta (384). Pietarin muistopäivää vietetään 2. kesäkuuta ja hänet mainitaan myös messun kaanonissa. Taiteessa pyhä Pietari Eksorkisti on kuvattu pyhän Marcellinuksen kanssa keski-ikäisenä miehenä tonsuurin kanssa käärö tai kruunu käsissään.
Pyhää Pietari Eksorkistia on muistettu seuraavassa latinankielisessä kollehtarukouksessa:
“"Deus, qui nos ánnua beatórum Mártyrum tuórum Marcellíni, Petri atque Erásmi sollemnitáte lætíficas: præsta, quǽsumus; ut, quorum gaudémus méritis, accendámur exémplis." “
Messun kaanonissa häntä on muistettu seuraavasti:
“"Nobis quoque peccatóribus Extensis manibus ut prius, secrete prosequitur: fámulis tuis, de multitúdine miseratiónum tuárum sperántibus, partem áliquam et societátem donáre dignéris, cum tuis sanctis Apóstolis et Martýribus: cum Ioánne, Stéphano, Matthía, Bárnaba, Ignátio, Alexándro, Marcellíno, Petro, Felicitáte, Perpétua, Agatha, Lúcia, Agnéte, Cæcília, Anastásia, et ómnibus Sanctis tuis: intra quorum nos consórtium, non æstimátor mériti, sed véniæ, quaesumus, largítor admítte. Iungit manus. Per Christum, Dóminum nostrum."”
Saint-Paul

Saint-Paul (epävirallisesti myös St Paul ja Saint-Paul de la Reunion) on kaupunki Réunionin saarella, joka on Ranskan merentakainen departementti ja hallintoalue Intian valtamerellä, Madagaskarin itäpuolella. Osana Ranskaa se on myös osa Euroopan unionia ja euroaluetta. Vuoden 2009 arvion mukaan koko saarella oli noin 827 000 asukasta. Saint-Paulin kaupunki on saaren toiseksi suurin kaupunki.
Kaupunki on kolmion muotoinen. Se ulottuu saaren länsireunalta kohti saaren keskustan tuliperäistä vuoristoaluetta, jossa Maïdon huippu kohoaa yli kahden kilometrin korkeuteen . Tämä selittää jakautumisen kolmeen ilmasto- ja kasvillisuusvyöhykkeeseen
Historia.
St. Paul mainitaan ensimmäisen kerran ritari ja luonnontieteilijä Etienne de Flacourtin Itä-Intian matkoiltaan laatimissa kartoissa. Läheiset saaret kuten Madagaskar kirjattiin karttoihin 1649. Flacourtin oli määrä perustaa siirtokunta ja linnoitus Fort Dauphin nykyiseen Madagaskariin vuonna 1643.
Useimmat historioitsijat uskovat, että nimi annettiin vuonna 1642 komentaja Jacques Pronisin Madagaskarin matkalla. Pronis laski ankkurit 29.6.1642 lahteen Saint-Paulin vesillä, ja seuraavana päivä 30.6 vietettiin apostoli Paavalin muistojuhlaa kristillisen kalenterin mukaan.
Rampe de Laffreyn onnettomuus 2007

Rampe de Laffreyn onnettomuus 2007 tapahtui 22. heinäkuuta 2007, kun puolalaisia pyhiinvaeltajia kuljettanut linja-auto ajautui ulos tieltä ja syöksyi rotkoon Vizillen kunnassa Isèressä, Ranskassa. Onnettomuudessa kuoli 26 ihmistä. Lisäksi 24 loukkaantui, heistä 14 vakavasti.
Onnettomuus tapahtui vaaralliseksi tiedetyllä Rampe de Laffreyn jyrkällä alamäkiosuudella, jossa oli aiemminkin tapahtunut vakavia onnettomuuksia. Tieosuus ei onnettomuuden aikaan ollut sallittu raskaille ajoneuvoille ilman poikkeuslupaa, mutta kuljettaja päätti varoituskylteistä huolimatta ajaa sen kautta. Kuljettajan mukaan bussin jarrut pettivät alamäessä.
Rampe de Laffreyn onnettomuus 1975

Rampe de Laffreyn onnettomuus 1975 tapahtui 2. huhtikuuta 1975, kun pyhiinvaeltajia kuljettanut linja-auto ajautui ulos tieltä ja syöksyi rotkoon Vizillen kunnassa Isèressä, Ranskassa. Onnettomuudessa kuoli 29 ihmistä. Onnettomuuden aiheutti jarruvika, jonka seurauksen linja-auton vauhti kiihtyi alamäessä 120 km/h:iin. Auto ajautui ulos tieltä ja putosi 75 metrin matkan rotkoon. Onnettomuus tapahtui Rampe de Laffreyn jyrkällä alamäkiosuudella, jossa oli aiemminkin tapahtunut vakavia onnettomuuksia. Se oli hyvin samankaltainen samalla paikalla kaksi vuotta aiemmin sattuneen onnettomuuden kanssa.
Onnettomuuden seurauksena Ranskassa alettiin valvoa tarkemmin sähköisiä jarrujärjestelmiä ja katsastaa raskaita ajoneuvoja vuosittain.
Salibandyn C-tyttöjen SM-sarja

T16 SM-sarja on salibandyn alle 16 -vuotiaiden tyttöjen korkein sarjataso. Sarja pelataan turnausmuotoisena yhdessä 8 joukkueen lohkossa. Peliaika otteluissa on 3x15 minuuttia juoksevaa peliaikaa.
Sarjajärjestelmä.
Runkosarja.
SM-sarjassa pelataan kaksinkertainen sarja. Peliaika on 3 x 15 minuuttia juoksevalla ajalla.
Pudotuspelikarsinta.
SM-sarjan joukkueet sijoilta 7.-8. sekä 1.divisioonan joukkueet sijoilta 1.-2. pelaavat
pudotuspelikarsinnan yksittäisinä otteluina. Peliaika
3 x 20 minuuttia tehokasta peliaikaa ja tarvittaessa 20 minuutin jatkoaika tehokkaalla peliajalla.
Jatkoaika päättyy ensimmäiseen hyväksyttyyn maaliin. Mikäli jatkoaikakaan ei tuo ratkaisua,
lauotaan rangaistuslaukauskilpailu viidellä parilla.
Karsinnan otteluparit:
SM 7. - 1.div. 2.
1.div. 1. - SM 8.
Kotietu SM-sarjan 7.sijoittuneella sekä 1.divisioonan voittajalla.
Pudotuspelit.
SM-sarjan runkosarjan 1.-6. sijoittuneet sekä pudotuspelikarsinnasta tulevat 2 joukkuetta
jatkavat pudotuspeleihin. Pudotuspelien kaikki vaiheet pelataan paras kolmesta-järjestelmällä.
Peliaika pudotuspeleissä 3 x 20 minuuttia tehokasta peliaikaa ja tarvittaessa 20 minuutin
jatkoaika, joka päättyy ensimmäiseen hyväksyttyyn maaliin. Varsinaisen peliajan ja jatkoajan
välillä on viiden minuutin erätauko. Mikäli peli on jatkoajan jälkeen tasan, lauotaan
rangaistuslaukauskilpailu viidellä parilla.
Puolivälierät: Runkosarjan voittaja saa valita ensin vastustajan sijoilta 7.-8.(pudotuspelikarsinnasta tulevat
joukkueet)
Runkosarjan 2. sijoittunut saa valita vastustajan sijoilta 6.-8. valitsematta jääneistä joukkueista.
Runkosarjan 3. sijoittunut saa valita vastustajan sijoilta 5.-8. valitsematta jääneistä joukkueista.
Runkosarjan 4. sijoittunut saa vastaansa valitsematta jääneen joukkueen.
Ottelupareissa runkosarjassa paremmin sijoittunut joukkue toimii kotijoukkueena 1. ja
mahdollisessa 3. puolivälieräottelussa.
Välierät: Välieriin selviävät puolivälierien voittajat.
Välierissä vastakkain pelaavat runkosarjassa parhaiten sijoittunut joukkue ja huonoiten
sijoittunut joukkue sekä runkosarjassa toiseksi parhaiten sijoittunut joukkue ja toiseksi
huonoiten sijoittunut joukkue.
Runkosarjassa paremmin sijoittunut joukkue toimii kotijoukkueena 1. ja mahdollisessa 3.
välieräottelussa.
Finaalit: Finaaliotteluihin selviävät välieräparien voittajat. Runkosarjassa paremmin sijoittunut joukkue
toimii kotijoukkueena 1. ja mahdollisessa 3.finaaliottelussa.
Pronssiottelu: Pronssiottelussa pelaavat välieräparien häviäjät. Runkosarjassa paremmin sijoittunut joukkue
toimii kotijoukkueena pronssiottelussa.
Simpele (taajama)

Simpele on Rautjärven kuntakeskus. Nykyisellä Simpeleen taajamalla tarkoitetaan käytännössä entisen Simpeleen kunnan Kivijärven kylän aluetta. Simpeleen ja Rautjärven kuntaliitoksen yhteydessä Kivijärven kylän nimi muutettiin Simpeleeksi. Paikannimenä Pohjois-Pohjanmaalla sijaitseva Kempele on nimenä samankaltainen, mutta taipuu eri tavoin.
Simpeleen tehdasyhdyskunnalle asemakaavan laati vuonna 1917 Viipurin kaupunginarkkitehtinakin toiminut Uno Ullberg. Simpeleen taajamarakenne poikkeaa tyypillisestä maalaiskunnasta, ja se on aluesuunnittelun sekä teknisen infrastruktuurin puolesta rakennettu kaupunkimaisesti. 
Simpeleellä on oma paloasema, joka kuuluu Etelä-Karjalan pelastuslaitokseen.
Elinkeinoelämä / Palveluja.
Elinkeinoelämän osalta Simpeleen elinkeinorakenne on hyvin pitkälle teollisuuspainotteinen, suurimman työantajan ollessa Metsä Board Simpele. Paikkakunnalla merkittävähkönä työllistäjänä puunjalostusteollisuutta edustaa myös puunjalostusalan perheyritys Vankkapuu Oy, joka Simpeleen alueella toimivissa kahdessa yksikössään Änkilänmäellä Änkilän kylässä ja Metsä Board Simpeleen tehdasalueella Proomuniemessä valmistaa teollisuuden tarpeisiin kuormalavoja, rullanpäätulppia lähinnä paperi- ja kartonkiteollisuudelle sekä lisäksi kierrättää kartonkihylsyjä. Muita teollisuusyrityksiä edustaa valmisbetonia ja muita betonituotteita tuottava sekä rakentamiseen liittyviä järjestelmiä ja palveluja toimittava Karjalan Betoni Oy.
Kaupan- ja palvelualalla toimivat muun muassa liikenneasema Teboil Simpele, Neste Simpele huoltoasema, kahvilat ja ravintolat Kahvila Lounaskulma, Ravintola Simpele ja Sirpakka Baari, päivittäistavarakaupat (K-Market Hermanni ja S-market Simpele), ja erikoiskaupat, kuten Simpeleen Apteekki, urheiluliike Simpeleen Urheilu Naukkarinen &amp; Naukkarinen sekä rautakauppa Maasälpä Jorma Repo Ky, joka valmistaa myös keittiökalusteita ja erikoiskalusteita kalustetehtaallaan. 
Muita palveluyrityksiä ovat mm. Kaakkois-Suomen Osuuspankki ja IT-alan palveluyritys IT-Lähituki Backman-Hyrkäs Oy sekä Änkilän Hoivapalvelu Oy:n ylläpitämä, tehostettua palveluasumista tarjoava Silamuskoti.
Media.
Simpele sai oman paikallislehden vuonna 1952, jolloin Kaakkoisseutu alkoi ilmestyä. Lehti ilmestyi parin ensimmäisen näytenumeron verran Simpeleen seutu -nimisenä, jonka jälkeen nimi muuttui Kaakkoisseuduksi. Lehdestä muodostui Simpeleen ja Rautjärven sekä myöhemmin, vuonna 1973 tapahtuneen kuntaliitoksen jälkeen nykyisen Rautjärven kunnan paikallislehti.
Kaakkoisseutu ja parikkalalainen Parikkalan Sanomat yhdistyivät vuonna 2007 nykyiseksi Parikkalan-Rautjärven Sanomiksi.
Maria Wern

Maria Wern on kuvitteellinen hahmo Anna Janssonin kirjoittamassa etsiväsarjassa. Ensimmäinen kirja sarjassa, "Stum sitter guden", julkaistiin vuonna 2000.
Wern on nuori poliisi, joka kirjoissa kamppailee saadakseen oman elämänsä kahden lapsen kanssa toimimaan yhdessä työelämän kanssa. Varhaisissa kirjoissa hän on toimessa kuvitteellisessa Kronvikenin kaupungissa, mutta myöhemmissä kirjoissa hän työskentelee lomalla Gotlannin saarella ja muuttaa myöhemmin sinne. Televisiosarjassa ja elokuvissa Maria Werniä näyttelee Eva Röse.
Swattaus

Swattaukseksi kutsutaan häiriköinnin tai kiusaamisen muotoa, jossa viranomaisia huijataan lähettämään poliisin erikoisjoukot toisen henkilön kotiosoitteeseen. Tämä tapahtuu yleensä perättömällä ilmoituksella vakavasta rikoksesta, kuten pommiuhasta, henkirikoksesta tai panttivankitilanteesta.
Termi on johdettu englanninkielen sanasta SWAT (Special Weapons and Tactics), joka on yleisnimitys korkean riskin tilanteisiin erikoistuneille poliisiyksiköille Yhdysvalloissa. SWAT-ryhmät on varustettu normaaleista partioyksiköistä poikkeavilla taktisilla varusteilla ja aseilla.
Swattauksen kohteeksi on joutunut useita tunnettuja julkisuuden henkilöitä ja muita näkyvissä ammateissa olevia ihmisiä, kuten näyttelijöitä, poliitikkoja ja tuomareita. Myös esimerkiksi verkossa pelattavien videopelien pelaajien väliset kiistat ovat johtaneet swattaustapauksiin.
Poliittisista syistä tehtävää swattausta voidaan pitää terrorismina, sillä sen tavoitteena on aiheuttaa uhrilleen pelkoa ja asettaa tämä loukkaantumisen tai kuoleman vaaraan.
Swattaus on tunnettu lähinnä Yhdysvalloissa, mutta sitä on esiintynyt Suomessakin.
Vastatoimet.
Lokakuussa 2018 Seattlen poliisilaitos otti käyttöönsä kolmiportaisen lähestymistavan swattausten torjumiseksi: hätäkeskuspäivystäjien kouluttaminen tunnistamaan vilpilliset puhelut; tehtävälle lähetettävien poliisien informoiminen huijauksen mahdollisuudesta; ja omaehtoisen rekisterin luominen henkilöille, jotka voivat esimerkiksi ammattinsa puolesta olla vaarassa joutua swattauksen uhreiksi.
Kesäkuussa 2023 FBI ilmoitti luovansa tietokannan swattausten seuraamiseksi ja tiedonjaon parantamiseksi eri poliisiviranomaisten välillä.